સાઉથૈમ્ટન ટેસ્ટનો બીજો દિવસ પુજારાનાં નામે રહ્યો હતો. તેણે પોતાની કારકિર્દીની 15મી સદી ફટકારી હતી સાથે તેણે નોટઆઉટ 132 રનની યાદગાર ઈનિંગ્સ રમી ટીમને એક મજબૂત સ્થિતિમાં લાવી દીધી હતી. બીજા દિવસનાં પહેલા સેશનમાં બે વિકેટ પડી ગયા બાદ કેપ્ટન કોહલી અને ચેતેશ્વર પુજારાએ ટીમને એક મજબૂત આપી અને 92 રનની ખાસ ભાગીદારી કરી હતી. જો કે કોહલીનાં આઉટ થયા બાદ ટીમનાં બાકી ખેલાડીઓ મેદાનમાં કઇ ખાસ ન કરી શક્યા. તે સમયે પુજારાએ પોતાની વિકેટ બચાવી ટીમને ધીરેધીરે મજબૂત સ્થિતિમાં લાવી દીધી હતી. મહત્વની વાત એ છે કે પુજારા અને બુમરાહ વચ્ચે છેલ્લી વિકેટે 46 રનની મહત્વપૂર્ણ ભાગીદારી થઇ હતી. તમને જણાવી દઇએ કે પુજારાની ઈગ્લેન્ડ સામે આ પાંચમી ટેસ્ટ સદી છે.